Medicii de familie nu mai pot refuza să facă vaccinări: ”Nu poți să fii medic antivaccinist. Înseamnă că nu ești medic”
Medicii de familii vor fi obligați să ofere servicii de vaccinare în noul cadru legislativ din domeniul medical, a declarat președintele Comisiei pentru sănătate din Senat, Adrian Streinu-Cercel, marți, 8 aprilie. Adrian Marinescu, managerul Institutului Național de Boli Infecțioase „Prof. Dr. Matei Balș”, a întărit ideea spunând că „nu poți să fii medic antivaccinist. Înseamnă că nu ești medic și nu ar trebui să ai drept de liberă practică”.